पाएं अपने शहर की ताज़ा ख़बरें और फ्री ई-पेपरडाउनलोड करें
जिले में बुधवार को 4 और कोरोना संक्रमित मरीजों की मौत हो गई। मरने वालों में दो महिला व दो पुरुष शामिल हैं। इनमें दो मरीजों ने जालंधर के अलग-अलग अस्पतालों दम तोड़ा है, जबकि एक महिला की जालंधर के मिलिट्री अस्पताल में मौत हुई है। एक 55 वर्षीय व्यक्ति होशियारपुर के सिविल अस्पताल में इलाज दौरान चल बसा है। अब जिले में मरने वालों का आंकड़ा 356 हो गया है। वहीं, जिले में संक्रमित मरीजों का आंकड़ा पहले से कम रहा है। बुधवार को केवल 88 मरीज ही नए कोरोना संक्रमित मिले हैं। पॉजिटव मरीजों में 3 वर्ष के बच्चे समेत 5 बच्चे 15 वर्ष से कम आयु के कोरोना संक्रमित पाए गए हैं। जिले में पॉजिटव मरीजों का आंकड़ा अब 12852 तक पहुंच गया है। वहीं, एक्टिव मरीज 948 है। अब तक 11,554 मरीज ठीक हाेकर घर लौट चुके हैं, जबकि 141 मरीजों को बुधवार काे ठीक होने पर छुटटी दी गई है। इसके अलावा 3005 नए संदिग्धों की सैंपलिंग की गई है।
27 सेंटरों पर 1369 का हुआ टीकाकरण, वैक्सीन का भी पहुंचा स्टॉक
जिले में अब तक 356 की मौत, एक्टिव केस 948
जिले में मंगलवार रात से वैक्सीनेशन का स्टॉक भी पहुंच गया है। बुधवार को जिले के 27 सैंटरों पर 1369 का टीकाकरण हुआ है। जिले में अब तक 1 लाख 5 हजार 802 का वैक्सीन हो चुका है। गत दो दिन से वैक्सीनेशन का स्टॉक खत्म हो गया था। वहीं, जिला एपिडिमोलॉजिस्ट डाॅ. राजीव भगत ने बताया कि बुधवार को 4 और कोरोना संक्रमित मरीजों की मौत हो गई है। इन मरीजों में 56 वर्षीय व्यक्ति फगवाड़ा का निवासी था उसने जालंधर के प्राइवेट अस्पताल में दम तोड़ा। इसी तरह 30 वर्षीय महिला गांव सिधवां दोनां की निवासी थी। उसने जालंधर के प्राइवेट अस्पताल में दम तोड़ा है। 65 वर्षीय महिला बाबा दीप सिंह नगर आरसीएफ की निवासी थी। उसने जालंधर के मिलिट्री अस्पताल में दम तोड़ा है। 55 वर्षीय व्यक्ति फौजी कालोनी सुल्तानपुर लोधी का निवासी था उसने होशियार के सिविल अस्पताल में दम तोड़ा है। जिले में कुल मौतों का आंकड़ा 356 हो गया।
सिविल सर्जन बोले- जिले में 3005 के सैंपल लेकर जांच को भेजे
सिविल सर्जन डाॅ. परमिंदर कौर ने बताया कि बुधवार को जिले में 88 नए मरीज मिले है। वहीं, 1129 संदिग्धों की रिपोर्ट निगेटिव आई है। उन्होंने बताया कि मंगलवार को जिले भर से कुल 3005 संदिग्ध लोगों के सैंपल लिए हैं। इनमें आरटीपीसीआर से 2074, एंटीजन से 928 व ट्रूनेट से 3 सैंपल लिए गए हैं। इन सैंपलों में कपूरथला से 801, फगवाड़ा से 763, भुलत्थ से 121, सुल्तानपुर लोधी से 183, बेगोवाल से 130, ढिलवां से 231, काला संघिया से 52, फतूढींगा से 231, पांछट से 275 व टिब्बा से 218 सेंपल शामिल है। इनकी रिपोर्ट दो दिन बाद आने की संभावना है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva hin_Deva hin_Deva zho_Hant eng_Latn